ทางหลวงแผ่นดินญี่ปุ่นหมายเลข 1

ทางหลวงแผ่นดินหมายเลข 1 () ของประเทศญี่ปุ่น เป็นทางหลวงสายสำคัญบนเกาะฮนชู เชื่อมระหว่างเขตชูโอของโตเกียว ในภูมิภาคคันโต กับนครโอซากะ จังหวัดโอซากะ ในภูมิภาคคันไซ ตัวถนนทอดผ่านไปบนภูมิภาคชูบุ ถนนเส้นนี้มาจากเส้นทางตะวันตกถนนโทไกโดเดิม ที่เชื่อมจากโตเกียวไปยังเกียวโต และถนนเกียวไกโดเดิม ที่ไปยังโอซากะ โดยช่วงระหว่างโตเกียวถึงจังหวัดไอจิ ถูกขนาบด้วยทางด่วนโทเม จากจุดนั้นถึงจังหวัดมิเอะ ถูกขนาบด้วยทางด่วนฮิงาชิเมฮัง และจากจังหวัดชิงะถึงโอซากะ ถูกขนาบด้วยทางด่วนเมชิง ทางหลวงสายนี้มีระยะทางรวม 565.4 กิโลเมตร ที่ปลายฝั่งตะวันออกในนิฮมบาชิ เขตชูโอ โตเกียว ทางหลวงนี้บรรจบกับทางหลวงแผ่นดินหมายเลข 4, 6, 14, 15, 17 และ 20 ที่ปลายฝั่งตะวันตกในอูเมดะ เขตคิตะ โอซากะ เชื่อมต่อกับทางหลวงแผ่นดินหมายเลข 2, 25, 26 และทางหลวงอื่น ๆ

ทางหลวงแผ่นดินหมายเลข 1 นั้นเชื่อมโตเกียวกับเมืองหลักของจังหวัดที่สำคัญ ได้แก่ โยโกฮามะ (จังหวัดคานางาวะ) ชิซูโอกะ นาโงยะ (จังหวัดไอจิ) โอตสึ (จังหวัดชิงะ) เกียวโต และโอซากะ

 ข้อมูลถนน 
 ความยาว: 565.4 กิโลเมตร (351.3 ไมล์)
 จุดกำเนิด: นิฮมบาชิ เขตชูโอ โตเกียว (จุดกำเนิดของทางหลวงแผ่นดินหมายเลข 4, 6, 14, 15, 17 และ 20)
 ปลายทาง: อูเมดะ เขตคิตะ โอซากะ (สิ้นสุด ณ จุดกำเนิดของทางหลวงแผ่นดินหมายเลข 2, 26, 163 และ 165 และปลายทางของทางหลวงแผ่นดินหมายเลข 25 และ 176)
 เมืองใหญ่: คาวาซากิ โยโกฮามะ โอดาวาระ นูมาซุ ชิซูโอกะ ฮามามัตสึ นาโงยะ ยกกาอิจิ โอตสึ เกียวโต และโอซากะ

 ประวัติศาสตร์ 
 4 ธันวาคม 2495: เป็นทางหลวงระดับแรกหมายเลข 1 (จากโตเกียวถึงโอซากะ)
 1 เมษายน 2508: เป็นทางหลวงทั่วไปหมายเลข 1 (จากโตเกียวถึงโอซากะ)

 ส่วนที่ทับซ้อนกัน 
 ในชูโอ: ทางหลวงแผ่นดินหมายเลข 15
 จากจุดกำเนิดถึงเขตชิโยดะ (สี่แยกซากูราดะมง) : ทางหลวงแผ่นดินหมายเลข 20
 ในนครโยโกฮามะ จากสี่แยกทากาชิมะโจ ถึงสี่แยกฮามามัตสึโจ: ทางหลวงแผ่นดินหมายเลข 16
 จากนครโอดาวาระ ถึงเมืองฮาโกเนะ (สี่แยกมิยาโนชิตะ) : ทางหลวงแผ่นดินหมายเลข 138
 จากนครฮามามัตสึ (สี่แยกชิโนฮาระ) ถึง นครโคไซ (ทางแยกต่างระดับโอกูราโดะ) : ทางหลวงแผ่นดินหมายเลข 42

 ระเบียงภาพ 

 อ้างอิง 

001
หมวดหมู่:ถนนในโตเกียว
หมวดหมู่:ถนนในจังหวัดคานางาวะ
หมวดหมู่:ถนนในจังหวัดชิซูโอกะ
หมวดหมู่:ถนนในจังหวัดไอจิ
หมวดหมู่:ถนนในจังหวัดมิเอะ
หมวดหมู่:ถนนในจังหวัดชิงะ
หมวดหมู่:ถนนในจังหวัดเกียวโต
หมวดหมู่:ถนนในจังหวัดโอซากะ